Espaitec presenta els resultats dels seus projectes innovadors durant 2021



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2021/12/2q/espaitec-projectes-innovadors/&url=/com/noticies/2021/12/2q/espaitec-projectes-innovadors/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2021/12/2q/espaitec-projectes-innovadors/&url=/com/noticies/2021/12/2q/espaitec-projectes-innovadors/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2021/12/2q/espaitec-projectes-innovadors/&url=/com/noticies/2021/12/2q/espaitec-projectes-innovadors/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2021/12/2q/espaitec-projectes-innovadors/&url=/com/noticies/2021/12/2q/espaitec-projectes-innovadors/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## Espaitec presenta els resultats dels seus projectes innovadors durant 2021 Els projectes innovadors d'Espaitec (Mapa Tecnològic de la província de Castelló, UJI.>LAB i Innotransfer Hàbitat Sostenible) mostren els seus avanços i resultats en 2021, iniciatives que compten amb el suport de l'Agència Valenciana de la Innovació (AVI)

17/12/2021 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

Recurs d'imatge espaitec-projectes-innovadors Proyectos\_Innovadores\_Espaitec\_21DLL05
Diapositiva actual

Recurs d'imatge espaitec-projectes-innovadors Proyectos\_Innovadores\_Espaitec\_21DLL15

Recurs d'imatge espaitec-projectes-innovadors Proyectos\_Innovadores\_Espaitec\_21DLL81

Recurs d'imatge espaitec-projectes-innovadors Proyectos\_Innovadores\_Espaitec\_21DLL72

Recurs d'imatge espaitec-projectes-innovadors Proyectos\_Innovadores\_Espaitec\_21DLL10

* [![ espaitec-projectes-innovadors Proyectos_Innovadores_Espaitec_21DLL05](/com/noticies/2021/12/2q/espaitec-projectes-innovadors/Proyectos_Innovadores_Espaitec_21DLL05.jpg)](#)
* [![ espaitec-projectes-innovadors Proyectos_Innovadores_Espaitec_21DLL15](/com/noticies/2021/12/2q/espaitec-projectes-innovadors/Proyectos_Innovadores_Espaitec_21DLL15.jpg)](#)
* [![ espaitec-projectes-innovadors Proyectos_Innovadores_Espaitec_21DLL81](/com/noticies/2021/12/2q/espaitec-projectes-innovadors/Proyectos_Innovadores_Espaitec_21DLL81.jpg)](#)
* [![ espaitec-projectes-innovadors Proyectos_Innovadores_Espaitec_21DLL72](/com/noticies/2021/12/2q/espaitec-projectes-innovadors/Proyectos_Innovadores_Espaitec_21DLL72.jpg)](#)
* [![ espaitec-projectes-innovadors Proyectos_Innovadores_Espaitec_21DLL10](/com/noticies/2021/12/2q/espaitec-projectes-innovadors/Proyectos_Innovadores_Espaitec_21DLL10.jpg)](#)

El Parc Científic, Tecnològic i Empresarial de la Universitat Jaume I ha realitzat la presentació de resultats dels projectes innovadors d'Espaitec, acte que ha sigut inaugurat per la secretària general de l'Agència Valenciana de la Innovació (AVI), Olivia Estrella; el vicerector adjunt de Transferència, Innovació i Emprenedoria de la Universitat Jaume I, David Cabedo, i el director d'Espaitec, Juan A. Bertolín.

Estrella ha destacat «la tasca que han realitzat els parcs científics valencians durant l'última dècada, que els ha consolidat com a elements fonamentals per a la connexió entre l'entorn empresarial i universitari, sent agents del sistema d'innovació i proporcionant suport tant a emprenedors com a empreses innovadores i de base tecnològica». També ha afegit que «els cinc parcs científics valencians contribueixen de manera decisiva a la transformació del model productiu i la cohesió del sistema valencià d'innovació, alineats amb els objectius que persegueix l'Agència Valenciana de la Innovació».

Per la seua part, Cabedo ha ressaltat «la importància del suport i la confiança de l'Agència Valenciana de la Innovació als parcs científics valencians per a poder oferir al teixit productiu el coneixement que es genera en les universitats públiques valencianes». Bertolín ha subratllat que «Espaitec té com a objectiu principal ser un connector (*hub*), maridant talent i creant connexió entre l'ecosistema innovador i tecnològic de la Universitat Jaume i la província de Castelló».

El primer dels projectes presentats ha sigut el «Mapa tecnològic de la província de Castelló» a càrrec de Susana Pérez, tècnica del projecte, qui durant la seua exposició ha indicat que s'han identificat 295 empreses tecnològiques de la província, de les quals 154 finalment han participat en el projecte fins avui, el qual té un caràcter de constant evolució i desenvolupament. El projecte ha permés identificar i donar visibilitat a les empreses de base tecnològica i innovadora de la província, així com explorar les possibilitats de sinergies i col·laboracions entre aquestes. Els resultats del projecte es poden observar en: <http://mapatecnologico.uji.es/>.

L'exposició del projecte «UJI.>LAB», a càrrec d'Ester Peris, tècnica del projecte, ha començat amb la presentació de la web del projecte *UJI.>LAB Impuls*, liderat per l'Oficina de Cooperació en Recerca i Desenvolupament Tecnològic (OCIT) de l'UJI, en el qual Espaitec col·labora activament en la implementació de projectes cocreatius. Seguidament, s'han destacat les iniciatives de col·laboració cocreativa que s'estan impulsant des del projecte «UJI.>LAB» (Discapacitat Integrada i Kimiobox). El projecte «Discapacitat Integrada» està impulsat per Teresa Gallego i Raúl Marín, tots dos professors titulars de la Universitat Jaume I en les àrees d'Arquitectura i Informàtica respectivament, i té com a objectiu facilitar els tràmits amb l'administració pública de les persones amb discapacitat. El projecte «Kimiobox» està liderat per Lola Roca i Antonia Valero, personal sanitari de l'Hospital General Universitari de Castelló, i la iniciativa té per objectiu facilitar el temps d'estada als hospitals dels xiquets i xiquetes amb càncer. Tots dos projectes s'estan desenvolupant amb equips multidisciplinaris de la Universitat Jaume I en diferents àrees com són professorat, alumnat i serveis UJI (Servei d’Esports i Infocampus), juntament amb la col·laboració d'associacions (Associació de Parkinson de Castelló).

Finalment, s'ha presentat el projecte «Innotransfer Hàbitat Sostenible» per part de la tècnica del projecte, Susana Pérez, qui ha fet un repàs dels tres seminaris realitzats de juny a novembre de 2021, relacionats amb la transformació energètica, les cases intel·ligents i l'eficiència energètica en habitatges. Innotransfer és una iniciativa multisectorial d'innovació oberta i gestió col·lectiva, liderada pels cinc parcs científics valencians, que té com a fi promoure la transferència de coneixement i tecnologia, desenvolupada pels parcs científics i tecnològics de la Comunitat Valenciana, a l'ecosistema empresarial del nostre territori en sectors econòmics clau com ara hàbitat sostenible, agroalimentació, mobilitat sostenible i automoció, tecnologies habilitadores, salut, infraestructures i turisme intel·ligent.

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00